Meksikaning shimolida joylashgan Mexikali shahridagi qariyalar uyida chiqqan yong‘in oqibatida kamida 15 kishi halok bo‘ldi, deb xabar bermoqda Associated Press axborot agentligi. Mexikali shahri meri Xayme Dias Ochoaning aytishicha, yana 5 nafar kishi turli kuyish jarohatlari bilan og‘ir ahvolda qolmoqda. 23 nafar kishi shahar boshpanasiga joylashtirilgan. Mahalliy OAVlarning ma’lumotlariga ko‘ra, qariyalar uyida asosan sobiq boshpanasizlar saqlangan.